Δήμος Αγαθονησίου

Ο Δήμος Αγαθονησίου  είναι δήμος της περιφέρειας Νοτίου Αιγαίου με έδρα το Μεγάλο Χωριό. Δημιουργήθηκε με το Πρόγραμμα Καλλικράτης με την αναγνώριση σε Δήμο της κοινότητας Αγαθονησίου. Ο πληθυσμός του είναι 202 κάτοικοι σύμφωνα με την απογραφή του 2021. Δήμαρχος από το 2007 είναι ο .

 Ιστορικό διοικητικών μεταβολών 
Το 1954 αποσπάστηκε ο οικισμός Αγαθονήσι από το Δήμο Πάτμου και το Αγαθονήσι έγινε κοινότητα. Το Μεγάλο Χωριό έγινε έδρα της το 1962. Από το 2011, με την εφαρμογή της νέας διοικητικής διαίρεσης της χώρας κατά το Πρόγραμμα Καλλικράτης η κοινότητα προήχθη σε Δήμο, σύμφωνα με το άρθρο 1,§ 2.10.Β. αυτού, με την ίδια περιφέρεια που είχε ως κοινότητα.

 Διοικητική διαίρεση 
Ο Δήμος Αγαθονησίου αποτελείται από τους παρακάτω οικισμούς (μέσα στις αγκύλες ο πληθυσμός τους σύμφωνα με την απογραφή του 2011):

 Οικισμοί 
 Γλάρος (νησίδα) [ 0 ]
 Κουνέλι (νησίδα) [ 0 ]
 Μεγάλο Χωριό [ 168 ]
 Μικρό Χωριό [ 17 ]
 Νερά (νησίδα) [ 0 ]
 Ψαθονήσι (νησίδα) [ 0 ]

Νησιά, νησίδες και βραχονησίδες
Στο Δήμο Αγαθονησίου εκτός από τη νήσο Αγαθονήσι υπάγονται οι παρακάτω νησίδες και βραχονησίδες (βλ. Νησιά Νοτίου Αιγαίου):
Γλάρος (ή Κατσαγάνι), Κουνέλι (ή Κουνελονήσι), Νερά (ή Νερονήσι), Πράσο, Στρογγυλή, Ψαθονήσι (ή Ψαθώ ή Πίτα ή Πιάτο).

 Διατελέσαντες κοινοτάρχες και δήμαρχοι 
 Πρόεδροι Κοινότητας Αγαθονησίου 
ΘητείαΠρόεδρος κοινότηταςΣημειώσεις1979-1982 Κ. Κόττορος Εξελέγη με 2 ψήφους το 1978 Αποτελέσματα εκλογών από την ΕΕΤΑΑ, ανάκτηση 3 Οκτωβρίου 2018.1983-1990 Αναστάσιος ΚαρύδηςΕκλεγείς το 1982 με 67,82%. Επανεκλεγείς το 1986 με 44,74%1991 - 1998 Σάββας ΚαμίτσηςΕπανεξελέγη το 1994 με ποσοστό 65% έναντι 35% για το Γεώργιο Καρύδη1999 - 2006 Ευθύμιος Κατσουλιέρης 2007- 2010 Ευάγγελος Κόττορος (1948-) Εξελέγη το 2006 με 64,7% και επανεξελέγη δήμαρχος το 2010 από τον πρώτο γύρο με 132 ψήφους. Επανεξελέγη δήμαρχος το 2014 από τον πρώτο γύρο με ποσοστό 58,2% έναντι 41,7% για την Παρασκευή Μιχελή).Εκλογές 2014, Δήμος Αγαθονησίου: Εξελέγη ο πρώτος δήμαρχος στα Δωδεκάνησα , madata.gr, 18 Μαΐου 2014.
Είναι συνταξιούχος εκπαιδευτικός της Πρωτοβάθμιας Εκπαίδευσης, πτυχιούχος της Παιδαγωγικής Ακαδημίας Ρόδου και του Παιδαγωγικού Τμήματος του Πανεπιστημίου Αθηνών.

 Δήμαρχοι 
ΘητείαΔήμαρχος2011-Σήμερα Ευάγγελος Κόττορος Εξελέγη το 2010, από τον 1ο γύρο, με ποσοστό 100,00%. Επανεκλεγείς το 2014 με ποσοστό 58,21% έναντι 41,79% για την Παρασκευή Μιχελή και το 2019 με 135 ψήφους και ποσοστό 100%). Επανεξελέγη το 2023, από τον 1ο γύρο, με ποσοστό 51,16%. Συγκεντρωτικά αποτελέσματα δημοτικών εκλογών , τελ. ενημέρωση 17 Οκτωβρίου 2023.

Πηγές
 Πρόγραμμα Καλλικράτης, ΕΕΤΑΑ
 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010
 Υπουργείο Εσωτερικών, σχέδιο Καλλικράτης

 Παραπομπές

Αγαθονησίου
Κατηγορία:Αγαθονήσι
Κατηγορία:Δήμοι της περιφερειακής ενότητας Καλύμνου